નવી દિલ્હી : તમે લોકોએ અત્યાર સુધીમાં 50, 100, 500 અને 1000 રૂપિયાની નોટ જોઇ હશે. પરંતુ ટૂંક સમયમાં જ તમારા હાથમાં 2000 રૂપિયાની નોટ આવી શકે છે. ભારતીય રીઝર્વ બેન્ક ઓફ ઇન્ડીયા જલ્દી જ 2000 રૂપિયાની નોટ લાવે તેવી શક્યતા છે. 2000 રૂપિયાની નોટનું પ્રિન્ટીંગ ઘણા સમય અગાઉ જ શરૂ કરી દેવામાં આવ્યું છે. નોટનું પ્રિન્ટીંગ પુરુ થઇ ગયું હોવાથી આરબીઆઇ તેને ટૂંક સમયમાં માર્કેટમાં રજૂ કરવાની તૈયારી કરી રહ્યું છે. ઉલ્લેખનીય છે આ અગાઉ રીઝર્વ બેન્ક ઓફ ઇન્ડિયા 10,000 રૂપિયાની નોટ બહાર પાડી ચૂક્યું છે. જો કે કેન્દ્ર સરકાર દ્વારા આ નોટને માર્કેટમાં મુકવાની સત્તાવાર જાહેરાત કરાઇ નથી.